גל פז

גל פז היא חברה המתמחה בהפצת מוזיקה יהודית (בעיקר מוזיקה חסידית וחזנות) וסרטי קולנוע חרדי.

החברה קמה לפני עשרות שנים על ידי חיים זילבר והחזן דוד ורדיגר והתחילה בהפצת תקליטים של הזמר מרדכי בן-דוד. כיום החברה מנוהלת על ידי הבנים הלל זילבר ויהודה זילבר והוציאה עד היום אלפי דיסקים במוזיקה החסידית. גל פז הייתה החברה המובילה בעולם בתחום זה.

החברה הוציאה לאור ומפיצה את אלבומיהם של רוב היוצרים החשובים במוזיקה החסידית, כגון מרדכי בן-דוד, אברהם פריד, יעקב שוואקי, משה לאופר, אוף שימחעס ועוד.

בנוסף החברה מתמחה בייצור ושיווק של קלטות סיפורי ילדים המתאימים למגזר החרדי בהם הסדרה "כה עשו חכמינו" ועוד, כמו כן סרטים ברוח הציבור החרדי.

לחברה כמה סניפים ברחבי העולם:
 ישראל: ירושלים, בני ברק ובית שמש (הסניף בבית שמש נסגר)
 ארצות הברית

בשנת 2007 הזמר מרדכי בן דוד תבע את החברה בטענה שהוציאה אלבום המכיל משיריו באופן לא חוקי (ללא קבלת רשותו). בן דוד ביקש פיצוי כספי של 720 אלף שקל ולבקשתו הוציא בית המשפט המחוזי בתל אביב צו מניעה להפצת הדיסק.

קישורים חיצוניים

 

 
 
 גל פז באתר ג'ואיש מיוזיק
 גל פז באתר קול הלשון

הערות שוליים

חברות תקליטים ישראליות
מוזיקה חסידית
רחוב מלכי ישראל (ירושלים)
יוצרי קולנוע חרדי